ఉత్తర ప్రదేశ్
ఉత్తరప్రదేశ్ ప్రధానంగా గంగా యమునా మైదానప్రాంతంలో విస్తరించి ఉంది. ఇది బాగా జన సాంద్రత ఎక్కువైన ప్రాంతము. 2000 సంవత్సరంలో పార్లమెంట్ చట్టం ప్రకారం అప్పటి మరింత విస్తారమైన ఉత్తరప్రదేశ్ లోని ఉత్తర పర్వతప్రాంతం ఉత్తరాంచల్ అనే ప్రత్యేక రాష్ట్రంగా అవతరించింది. అయినా గాని ఉత్తరప్రదేశ్ దాదాపు 18కోట్ల జనాభా కలిగి ఉంది. ఇది భారతదేశంలో పెద్దరాష్ట్రము మాత్రమే కాదు. ప్రపంచంలోనే జనాభా పరంగా ఉత్తరప్రదేశ్ కంటే పెద్ద దేశాలు 5 మాత్రమే ఉన్నాయి. అవి - చైనా, భారత్, అమెరికా సంయుక్త రాష్ట్రాలు, ఇండొనేషియా, బ్రెజిల్. సమకాలీన భారత రాజకీయాలలో ఉత్తరప్రదేశ్ పాత్ర చాలా కీలకమైనది కావడానికి ఇది కూడా ఒక ముఖ్య కారణం.
ఉల్పర
ఉల్పర తెలంగాణ రాష్ట్రం, నాగర్‌కర్నూల్ జిల్లా, వంగూరు మండలంలోని గ్రామం. 
ఇది మండల కేంద్రమైన వంగూరు నుండి 25 కి. మీ. దూరం లోను, సమీప పట్టణమైన మహబూబ్ నగర్ నుండి 70 కి. మీ. దూరంలోనూ ఉంది.కల్వకుర్తి నియోజక వర్గానికి 20 కిలో మీటర్ల దూరంలో, నాగర్ కర్నూల్ నియోజక వర్గానికి 35 కిలోమీటర్లు, అచ్చంపేట నియోజక వర్గానికి 17 కిలోమీటర్ల దూరంలో ఉంది ఉల్పర గ్రామం.ఉమ్మడి ఆంధ్రప్రదేశ్ విభజన తర్వాత నూతనంగా ఏర్పడ్డ తెలంగాణ రాష్ట్రం 31 జిల్లాలుగా విభజన చెందింది. అప్పుడు మహబూబ్ నగర్ జిల్లాలో ఉన్న ఉల్పర గ్రామం విభజన తర్వాత కొత్తగా ఏర్పడ్డ నాగర్ కర్నూలు జిల్లాలోకి చేరింది. కల్వకుర్తి రెవెన్యూ డివిజన్ లోకి వంగూర్ మండలం వెళ్లడంతో, ఉల్పరకు కల్వకుర్తి ప్రస్తుతం రెవెన్యూ డివిజన్ గా ఉంది.